

**UAB „Kazlų Rūdos energija“**

Įmonės kodas: 166092559; PVM mokėtojo kodas: LT660925515; Buveinės adresas: S. Daukanto g. 19-2B, Kazlų Rūda;

tel. (8-602) 75222, el. p. info@krenergija.lt

Kazlų Rūdos savivaldybės tarybai

2024-11-05

**AIŠKINAMASIS RAŠTAS**

**DĖL UAB „KAZLŲ RŪDOS ENERGIJA“ 10 METŲ ŠILUMOS ŪKIO PLĖTROS**

**INVESTICIJŲ PLANO PATVIRTINIMO**

2024-11-05

Kazlų Rūda

1. **Tarybos sprendimo projekto tikslai ir uždaviniai:** patvirtinti UAB „Kazlų Rūdos energija“ 10 metų šilumos ūkio plėtros investicijų planą.
2. **Dabartinis ir siūlomas Tarybos sprendimo projekte aptariamų klausimų reguliavimas:** Lietuvos Respublikos šilumos ūkio įstatymo 82 straipsnio 1 dalyje nustatyta, kad šilumos tiekėjas, siekdamas įgyvendinti savivaldybės šilumos ūkio specialiojo plano tikslus ir priemones, parengia dešimties metų šilumos ūkio plėtros investicijų planą (toliau – Investicijų planas) ir teikia jį tvirtinti savivaldybės institucijai. Investicijų planas rengiamas remiantis turimais duomenimis, prognozuojant šilumos gamybos, tiekimo ir vartojimo apimtis. Tokiomis naujomis 2023 m. spalio 1 d. įsigaliojusiomis įstatymo nuostatomis siekiama užtikrinti savivaldybėms galimybę ilgesniam laikotarpiui planuoti šilumos ūkio tvarią plėtrą. Numatyta pereiti prie planavimo dešimties metų laikotarpiui ir turėti dviejų lygių šilumos ūkio planavimo dokumentus – savivaldybių šilumos ūkio specialiuosius planus ir šilumos tiekimo įmonių dešimties metų šilumos ūkio plėtros investicinius planus. Nacionalinio lygmens strateginiai dokumentai nustato bendrąsias šilumos ūkio plėtros gaires ir tikslus, o savivaldybės turi galimybę pasirinkti ekonomiškai naudingiausius būdus šiems tikslams pasiekti, planuoti šilumos gamybos ir energijos išteklių poreikius. Lietuvos Respublikos vietos savivaldos įstatymo 6 straipsnio 30 punktas, 15 straipsnio 4 dalis ir 16 straipsnio 1 dalis apibrėžia savivaldybės tarybos (institucijos) kompetenciją dėl minėto sprendimo priėmimo.
3. **Galimos pasekmės (tiek teigiamos, tiek neigiamos), laukiami rezultatai priėmus Tarybos sprendimą:** UAB „Kazlų Rūdos energija“ šilumos ūkio plėtros investicijų plano priemonių įgyvendinimas, sudarytos sąlygos bendrovei tinkamai panaudoti investicijas, užtikrinti patikimą ir kokybišką šilumos tiekimą šilumos vartotojams (žr. UAB „Kazlų Rūdos energija“ 10 metų šilumos ūkio plėtros investicijų planą).
4. **Tarybos sprendimo projekto vertinimas, kai rengiamas norminio teisės akto projektas:** sprendimo projekto antikorupcinis vertinimas neatliekamas.
5. **Numatomo teisinio reguliavimo poveikio vertinimo rezultatai:** nėra.
6. **Priėmus Tarybos sprendimą keičiami ar pripažįstami netekusiais galios teisės aktai**: nėra.
7. **Tarybos sprendimui įgyvendinti reikalingi priimti teisės aktai**: ne.
8. **Tarybos sprendimui įgyvendinti reikalingos lėšos ir šaltiniai:** Investicijoms įgyvendinti būtų naudojamos UAB „Kazlų Rūdos energija“ nuosavos ir skolintos lėšos. Kiekvienos investicijos analizė pateikta UAB „Kazlų Rūdos energija“ 10 metų šilumos ūkio plėtros investicijų plane.
9. **Kiti Tarybos sprendimui priimti reikalingi pagrindimai, skaičiavimai ar paaiškinimai:** nėra.
10. **Adresatų sąrašas, kuriame tiesioginis rengėjas nurodo Tarybos sprendimo pavadinimą, juridinius ar fizinius asmenis, kuriems reikia siųsti sprendimo nuorašą, arba asmenis, kuriems sprendimą reikia siųsti susipažinti:** UAB „Kazlų Rūdos energija“.
11. **Tarybos sprendimo projekto lyginamasis variantas:** nėra.
12. **Su Tarybos sprendimo projekto rengimu susiję dokumentai:** nėra.

Direktorė Dijana Mickevičienė